section_heading: Povijest
paragraph_text: Krajem 16. stoljeća, Perna pada pod osmansku vlast, a knezovi Peranski su se naselili na posjedima što su ih stekli u Pokuplju pod zaštitom Zrinskih i oko Jamnice. Na tom području služili su kao krajiški časnici. Ženidbom su stekli imanja obitelji Imprića u Jamnici, Paradušu i Gradcu, Nikola VI. Zrinski podijelio im je 1620. godine imanje Tomašnicu kod Karlovca. Osim toga, otkupili su od Zrinskih vlastelinstva u Pišćetkama, Stativama i Drežniku te su postali veoma ugledni i bogati. Obitelj je izumrla u drugoj polovici 18. stoljeća.